OpenLLM-France/wikimedia huggingface dataset:
# meinek
## Brezhoneg
### Etimologiezh

    Diwar an anv-kadarn mein hag al lostger -ek.
    Meneget er C'hatolikon (menec).
    Da geñveriañ gant an anvioù-gwan meinog en kembraeg ha meynek en kerneveureg.
    Anavezet evel anv-lec'h (Prat ar Roz meinek).

### Anv-gwan

| Derez | Furm |
| Derez-plaen | meinek |
| Derez-uheloc'h | meinekoc'h |
| Derez-uhelañ | meinekañ |
| Derez-estlammiñ | meinekat |
meinek /ˈmɛjnek/
* Paot ar mein ennañ, warnañ (diwar-benn an douar, an hentoù, hag all)
** Hag an daou vezvier o pignat gant an hent meinek ha digompez a gemere an aer tristañ ma oa er bed. — (Jakez Riou, An Ti Satanazet, Skridoù Breizh, 1944, p. 18.)
** [...], o lidañ hon degouezh a daolioù kanol ken ma strake al lenn a-bezh hag an tevennoù e-dro dezhi, ken meinek, ken disc'hlasvez ha lein Beg ar Raz. — (Jarl Priel, Va Zammig Buhez, Al Liamm, 1954, p. 105.)
** A-viskoazh eo bet start buhez ar venajerien eno, dre m'eo treut-gagn ha meinek an douar, mat hepken da sevel givri, hervez Muriz. — (Ernest ar Barzhig, Minna ha danevelloù all..., Mouladurioù Hor Yezh, 1988, p. 102.)

#### Doareoù-skrivañ all

    En doare-skrivañ etrerannyezhel e vez skrivet meineg.

#### Stummoù all

* maenek

#### Troidigezhioù

* galleg : caillouteux , pierreux
* kembraeg : meinog
* kerneveureg : meynek
* saozneg : stony
# meirch
## Kembraeg
### Furm anv-kadarn

meirch
* Furm lies march.

#### Gerioù heñvelster

* ceffylau
# meiri
## Kembraeg
### Furm anv-kadarn

meiri
* Furm lies maer.
# meinata
## Brezhoneg
### Etimologiezh

    Diwar an anv-kadarn mein hag al lostger kevrennek -ata (diwar -at hag -a).

### Verb

meinata /mɛjˈnatːa/ verb kreñv eeun (anv-gwan-verb : meinataet) (displegadur)
* Strinkañ mein ouzh unan bennak
** E-giz ma vije bet un emglev kuzh etre an daou rumm emgannerien, e stagjont asambles da veinata didruez paotred ar foetoù. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 206.)
* (Ent strizh) Lazhañ unan bennak a daolioù mein ; labezañ

#### Deveradoù

* em em veinata

#### Troidigezhioù

* galleg : frapper à coups de pierres
* galleg : lapider
# meinigoù
## Brezhoneg
### Etimologiezh

    Diwar an anv-kadarn lies mein hag an dibenn-ger kevrennek -igoù (diwar -ig hag -où).

### Furm anv-kadarn

meinigoù /mɛjˈniːɡu/
* Furm vihanaat lies an anv-kadarn maen pe furm lies an anv-kadarn maenig
** Eun toullad mat a ganfarted a oa eno unanet, pôtred ha merc'hed; darn a oa o c'hoari patati, darn all o c'hourenn; ar merc'hed, darn anè en o fluch, a c'hoarie eiz meinigou, hag ar re all gant tri pe bevar bôtr a oa o c'hoari mouchig-dall. — (Fañch al Lae, Bilzig, Kemper, 1925, p. 27.)
** Ur spilhenn-alc'houez kaeraet gant meinigoù a bep liv e oa, ar seurt a werzher d'an douristed en Italia. — (Roparz Hemon, Diamantoù Keroulaz, Al Liamm, 1964, p. 173.)

#### Troidigezhioù

* galleg : petites pierres
* galleg : petits cailloux
# pinoj
## Esperanteg
### Furm anv-kadarn

pinoj /ˈpi.nɔj/
* Liester an anv-kadarn pino en nominativ.
# pinojn
## Esperanteg
### Furm anv-kadarn

pinojn /ˈpi.nɔjn/
* Liester an anv-kadarn pino en akuzativ.
# pintiged
## Brezhoneg
### Etimologiezh

    Savet diwar pintig hag -ed.

### Furm anv-kadarn

pintiged /pin'tiːget/
* Furm lies an anv-kadarn pintig.
# pintad
## Brezhoneg
### Etimologiezh

    Diwar an anv-kadarn pint hag al lostger -ad.

### Anv-kadarn

pintad /Distagadur ?/ gourel (liester : pintadoù)
* kementad
    Setu amañ aotrounez, ur pintad gwin klered, Buhez Loeiz Eunius 135

#### Troidigezhioù

* galleg : pinte
# pino
## Esperanteg
### Etimologiezh

    → Etimologiezh da glokaat (Ouzhpennañ)

### Anv-kadarn

| Troad | unander | liester |
| nominativ | pino | pinoj |
| akuzativ | pinon | pinojn |
pino /ˈpi.nɔ/
* Pinenn.
# pinon
## Esperanteg
### Furm anv-kadarn

pinon /ˈpi.nɔn/
* Unander an anv-kadarn pino en akuzativ.
# pintet
## Brezhoneg
### Etimologiezh

    → Etimologiezh da glokaat (Ouzhpennañ)

### Anv-gwan

pintet /ˈpĩntet/
* Kludet
** — [...]. Kaer an amzer ? Neuze, pintet war ar skourr uhelañ e c'hwiban a-bouez-penn. [...]. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 305.)
* (Dre astenn-ster) Staliet war ul lec'h uhel
** [...] hag e sellas pet eur a oa en dihuner pintet war he zaol-noz. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 289.)
** — Bremañ mar plij, arabat ankounac'haat penaos fiñval an arzorn, a wic'has ar c'helenner Flitwick, pintet war e verniad levrioù kustum. [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 178.)
* (Dre astenn-ster) Divarrek da fiñval (gant ar riv)

#### Troidigezhioù

* galleg : perché
# pintig
## Brezhoneg
### Anv-kadarn

pintig
* Evn bihan.
# pinto
## Esperanteg
### Etimologiezh

    → Etimologiezh da glokaat (Ouzhpennañ)

### Anv-kadarn

| Troad | unander | liester |
| nominativ | pinto | pintoj |
| akuzativ | pinton | pintojn |
pinto /ˈpin.tɔ/
* Beg, lein.

#### Deveradoù

* pinta
* pinti
* pintigi
* senpintigi
# pintoj
## Esperanteg
### Furm anv-kadarn

pintoj /ˈpin.tɔj/
* Liester an anv-kadarn pinto en nominativ.
# prederiadennoù
## Brezhoneg
### Etimologiezh

    Savet diwar an anv-kadarn prederiadenn hag an dibenn-ger -où

### Furm anv-kadarn

prederiadennoù /prederjaˈdɛnːu/
* Furm lies an anv-kadarn prederiadenn
** D'ar c'houlz-se end-eeun e voe lakaet un ehan war o frederiadennoù gant un trouzig dibar. — (Jakez Konan, Lannevern e kañv ha danevelloù all, Al Liamm, 1980, p. 40.)
** Al lec'h-mañ az ae diouzh e brederiadennoù. — (Goulc'han Kervella, Brezel ar Rigadell, Al Liamm, 1994, p. 85.)

#### Troidigezhioù

* galleg : méditations , réflexions
# prederiañ
## Brezhoneg
### Etimologiezh

    → Etimologiezh da glokaat (Ouzhpennañ)

### Verb

prederiañ /pre.ˈde.rjã/, anv-gwan-verb prederiet (displegadur)
* verb gwan Lakaat e spered da hir soñjal a-zevri.
* verb kreñv Ober war-dro unan bennak klañv pe gloazet.
** Evito da vezañ deuet da brederiañ an dud gloazet. — (Lan Inizan, Emgann Kergidu 1, Brest, 1877, eil emb. Al Liamm 1977, p. 216.)
** Div blac'h yaouank ... a yae da Gervrenn da brederiañ daou baganad .... — (Lan Inizan, Emgann Kergidu 1, Brest, 1877, eil emb. Al Liamm 1977, p. 216.)
** ... hep den d'her prederiañ. — (Lan Inizan, Emgann Kergidu 1, Brest, 1877, eil emb. Al Liamm 1977, p. 225.)
** ...un den klañv en doa galvet ivez d'e brederiañ al louzaouer « Gwell-a-ze ». — (Emil Ernod, Mojennou brezonek koz ha neve, Sant-Brieg, 1937, p. 224.)

#### Deveradoù

* prederiadenn
* en em brederiñ

## Liamm diavaez

* http://devri.bzh/dictionnaire/p/prederian/

#### Troidigezhioù

* alamaneg : reflektieren , meditieren
* galleg : réfléchir , méditer
* italianeg : riflettere , meditare
* portugaleg : refletir , meditar
* saozneg : reflect , meditate
* spagnoleg : reflectir , meditar
* alamaneg : träumen
* galleg : soigner
* italianeg : sognare
* portugaleg : sonhar
* saozneg : dream
* spagnoleg : soñar
# precizajn
## Esperanteg
### Furm anv-gwan

precizajn /prɛ.ˈtsi.zajn/
* Liester an anv-gwan preciza en akuzativ.
# precizan
## Esperanteg
### Furm anv-gwan

precizan /prɛ.ˈtsi.zan/
* Unander an anv-gwan preciza en akuzativ.
# predañ
## Brezhoneg
### Etimologiezh

    Savet diwar an anv-kadarn pred hag al lostger -añ.

### Verb

| Kemmadur | Furm |
| hep | predañ |
| dre vlotaat | bredañ |
| dre c'hwezhañ | fredañ |
| dre galetaat | digemm |
| amreizh | digemm |
predañ /ˈpreː.dã/ /ˈpreː.ʒã/ verb gwan ha verb kreñv eeun (anv-gwan-verb : predet) (displegadur) I. verb gwan
* Debriñ ur pred.
** Lavaret e oa dezo o zri mond da breja da di ar mêr. — (Jules Gros, Le trésor du breton parlé Deuxième Partie, 1970, p. 429.)

#### Troioù-lavar

* reiñ ur banne da bredañ : reiñ ur banne da evañ evit ar pred a-bezh

#### Troidigezhioù

* galleg : prendre un repas , se restaurer
II. verb kreñv eeun
* Magañ.
** Ro din eur vorgevnidenn gaer da breja daou zen. — (Jules Gros, Le trésor du breton parlé Deuxième Partie, 1970, p. 429.)
* (Ent strizh) Predañ ur babig : reiñ dezhañ da zebriñ (diwar-benn ar mammoù)

#### Troidigezhioù

* galleg : nourrir , restaurer
# pred-eured
## Brezhoneg
### Etimologiezh

    Diwar pred hag eured.

### Anv-kadarn

pred-eured /ˈøːret/ (liester predoù-eured)
* Pred a vez en un eured.
** bezañ en ur pred-eured : bezañ en e vleud.
** na vezañ en ur pred-eured : bezañ lakaet diaes.
** ... ur pred-eured ne vez ket gwelloc'h. RVP
# predeneg
## Brezhoneg
### Etimologiezh

    Savet diwar an anv Preden hag al lostger -eg.

### Anv-kadarn

predeneg gourel
* Yezh keltiek komzet gwezhall en Preden pe Breizh-Veur. Diwarni e teu ar yezhoù predenek a vremañ (brezhoneg, kembraeg ha kerneveureg).
** [...], Ambrosius eo va anv (e predeneg Embresguletic) [...] — (Roparz Hemon, Istor burzudus hon tadou, Kannadig Gwalarn niv. 47-48, Eost-Gwengolo 1936, p. 50.)
** Amprestet eo bet ar ger-se gant an iwerzoneg diouz ar predeneg, evel eur bern re all (Pedersen, 23). — (Pennad-lenn iwerzonek, Gwlarn niv. 126, Mae 1939, p. 59.)

#### Deveradoù

* predenegañ
* predeneger
* predenek
* predenekaat

#### Troidigezhioù

* galleg : (le) brittonique (langue)
* kembraeg : Brythoneg
* kerneveureg : Brythonek , kw
* saozneg : Brythonic (language)

### Gwelet ivez

* Ar pennad Predeneg e-barzh Wikipedia
# predenek
## Brezhoneg
### Etimologiezh

    Diwar an anv divoutin Preden hag al lostger -ek.

### Anv-gwan

predenek /preˈdẽːnek/
* Ar yezhoù predenek : an anv a roer d'ur stroll yezhoù keltiek, dezhe perzhioù boutin, zo boaziet e Kembre, e Kernev-Veur hag e Breizh.
** Rannet eo ar skourr keltiek e daou rumm : [...] b) ar rumm predenek, ennañ ar c'hembraeg, ar brezoneg hag ar c'herneveg. — (Abeozen, Yezadur berr ar c'hembraeg, Gwalarn niv. 51, C'hwevrer 1933, p. 5.)
* A denn d'ar stroll yezhoù-se end-eeun pe d'ar yezh keltiek a wechall ma voent ganet diwarni (diwar-benn an unvezhioù yezh pe an tachennoù studi)

#### Gerioù kar dre o ster

* predeneg

#### Deveradoù

* predenekaat
* predenekadur

#### Troidigezhioù

* galleg : brittonique
# kings
## Saozneg
### Furm anv-kadarn

kings
* Furm lies king; rouaned, rouanez.
# kinnigerez
## Brezhoneg
### Etimologiezh

    Savet diwar an anv-kadarn kinniger hag an dibenn-ger -ez

### Furm anv-kadarn

kinnigerez /kiniˈgɛːres/ benel (liester : kinnigerezed)
* Furm venel an anv-kadarn kinniger
** "Deomp war ur c'hraf all," a lavar Berketi, ar ginnigerez. — (Pétros Márkaris, lakaet e brezhoneg gant Alan Botrel, Na baeit ket!, An Alarc'h Embannadurioù, 2014, p. 151-152.)

#### Troidigezhioù

* galleg : présentatrice
# kiniad
## Brezhoneg
### Etimologiezh

    Ger savet diwar an anv-kadarn kan hag al lostger -iad.
    Kavet en krennvrezhoneg (quinyat, quinidy).
    Da geñveriañ ar ger kembraek ceiniad.
    Anavezet ivez evel anv-tiegezh : Le quiniat.

### Anv-kadarn

kiniad gourel, liester kinidi, kiniaded.
* Kaner-iliz, den a zo e garg kanañ en un iliz e-pad an ofisoù, an oferennoù (oferennoù war gan), al lidoù.
    <skouer>.
* Kozh. Kanmeuler, barzh (da vare ar Gelted kozh).
    <skouer>.

#### Deveradoù

* kiniadus

#### Troidigezhioù

* galleg : chantre (d'église) ; ménestrel
* kembraeg : ceiniad
* saozneg : chorister
# kinkladurioù
## Brezhoneg
### Etimologiezh

    Savet diwar an anv-kadarn kinkladur hag an dibenn-ger -ioù

### Furm anv-kadarn

kinkladurioù /kĩŋklaˈdyrju/
* Furm lies an anv-kadarn kinkladur
** [...], tiez kempenn a bep stumm en daou du, gouleier en o frenestroù garlantezet a ginkladurioù Nedeleg. — (Jakez Konan, NOZ AR PELLGENT, Al Liamm niv. 65, Du-Kerzu 1957, p. 13.)

#### Troidigezhioù

* galleg : décorations
# kinklet
## Brezhoneg

    Eus kinklañ
kinklet
** [...] ; maes souezet bras e oue o velet eur vaouez ker kinclet ha ker fichet. — (Buez ar zaent, 1846, p. 105.)
# kinklañ
## Brezhoneg
### Etimologiezh

    Diwar an anv-kadarn kinkl hag al lostger -añ.

### Verb

kinklañ /ˈkĩŋklã/ verb kreñv eeun (anv-gwan-verb : kinklet) (displegadur)
* Kempenn un dra bennak e doare ma vo bravoc'h da welet
** Ha gant an deizioù-gouel, eme Jeffig en ur glozañ ar brezegenn uhelvenoziet-se, o defe an holl Vreizhiz an aotre da ginklañ o zogoù, o c'habelloù pe o bonedoù gant ur bluenn wenn-ha-du ! — (Jakez Konan, Lannevern e kañv ha danevelloù all, Al Liamm, 1980, p. 48.)
** Plant-liorzhañ int a c'heller ober ganto evit kinklañ al lec'hioù sec'h met fresk ha disheoliet dindan ar gwez. — (Jo Tangi, Plant ar vro, 2020, Embannadurioù al Lanv, p. 88.)

#### Gerioù heñvelster

* fichañ

#### Deveradoù

* kinkladur
* kinklerezh
* kinklour
* kinklus

#### Troidigezhioù

* galleg : décorer , orner
* galleg : parer
# kinklerezh
## Brezhoneg
### Etimologiezh

    Savet diwar an anv-kadarn kinkl hag al lostger kevrennek -erezh

### Anv-kadarn

kinklerezh /kĩŋˈklɛːrɛs/ hollek gourel
* Arz kinklañ.
** Klask a raio ivez toullañ e hent war dachenn ar c'hinklerezh evit tud prevez, met ne raio ket ken bras berzh evel kinklour hag e vignoned Bonnard pe Vuillard. — (Herve Gouedard, Paul Sérusier, ul livour e Breizh, Al Liamm, miz Du 2013, p. 101.)

#### Troidigezhioù

* galleg : décoration
# kinnigas
## Brezhoneg
### Etimologiezh

    Savet diwar kinnig-, pennrann ar verb kinnig, hag an dibenn-ger -as.

### Furm verb

| Kemmadur | Furm |
| hep | kinnigas |
| dre vlotaat | ginnigas |
| dre c'hwezhañ | c'hinnigas |
| dre galetaat | digemm |
| amreizh | digemm |
kinnigas /kĩˈniː.ɡas/
* Furm ar verb kinnig e trede gour unan an amzer-dremenet strizh, en doare-disklêriañ.
   * Hep kemmadur :
       [...], rak dija an dri warn-ugent a viz Ebrel e kinnigas din ur pikol torkad bleunioù brug ha balan kutuilhet ganti war ar maez, [...]. — (Jarl Priel, Va Zammig Buhez, Al Liamm, 1954, p. 181.)

#### Troidigezhioù

* galleg : (elle)/(il) offrit
* galleg : (elle)/(il) menaça (de)
* galleg : (elle)/(il) présenta
* galleg : (elle)/(il) proposa
# kinnige
## Brezhoneg
### Etimologiezh

    Savet diwar kinnig-, pennrann ar verb kinnig, hag an dibenn-ger -e

### Furm verb

| Kemmadur | Furm |
| hep | kinnige |
| dre vlotaat | ginnige |
| dre c'hwezhañ | c'hinnige |
| dre galetaat | digemm |
| amreizh | digemm |
kinnige /kĩˈniː.ɡe/
* Furm ar verb kinnig e trede gour unan an amdremened, en doare-disklêriañ
   * Hep kemmadur :
       [...] : en tu-hont d'ar feurm, e kinnige ar skol ur c'hamionad taouarc'h evit tremen ar goañv. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 14.)

#### Troidigezhioù

* galleg : (elle) offrait , (il) offrait
* galleg : (elle) présentait , (il) présentait
* galleg : (elle) proposait , (il) proposait
# mic'hiegez
## Brezhoneg
### Etimologiezh

    Eus mic'hieg hag -ez.

### Anv-kadarn

mic'hiegez /miɣiˈeːɡes/
** Mec'hïegez. — (Jules Gros, Le trésor du breton parlé Troisième Partie, 1974, p. 292.)

#### Troidigezhioù

* galleg : morveuse
# mic'hiek
## Brezhoneg
### Etimologiezh

    Savet diwar an anv-kadarn mic'hi hag al lostger -ek

### Anv-gwan

mic'hiek /miˈɣiːek/
* Leun a vic'hi, mic'hi ouzh e fri
** — [...]. Mar ne zeuez ket a-benn da brouiñ da damalloù e-keñver va mamm, da vamm-te an hini eo a vo losket ; ha te, mic'hiek, war un dro ganti. — (Langleiz, Romant ar Roue Arzhur/levrenn I : Marzhin, Al Liamm, 1975, p. 24.)
** Nikolaz, da nebeutañ, e wreg hag e diad bugale (Ewan, Per, Mari, Anna hag an hini bihan gouerous ha mic'hiek Paolig), holl e toujent dezhañ hag e sentent outañ : [...]. — (Jakez Konan, Lannevern e kañv ha danevelloù all, Al Liamm, 1980, p. 17.)

#### Gerioù kar dre o ster

* mic'hieg

#### Troidigezhioù

* esperanteg : nazmuka
* galleg : morveux
* katalaneg : mocós
* okitaneg : mocós
* saozneg : snotty
* spagnoleg : mocoso
# micherel
## Brezhoneg
### Etimologiezh

    Savet diwar an anv-kadarn micher hag al lostger -el

### Anv-gwan

| Derez | Furm |
| Derez-plaen | micherel |
| Derez-uheloc'h | michereloc'h |
| Derez-uhelañ | micherelañ |
| Derez-estlammiñ | micherelat |
micherel /miˈʃeːrɛl/
* A sell ouzh ur vicher bennak.

#### Deveradoù

* micherelezh
* micherelour
* micherelouriezh
* micherelouriezhel

#### Troidigezhioù

* galleg : technique
# mic'hieien
## Brezhoneg
### Etimologiezh

    Savet diwar an anv-kadarn mic'hieg hag an dibenn-ger -ien gant fatadur ar g

### Furm anv-kadarn

mic'hieien /miɣiˈɛjːɛn/
* Furm lies an anv-kadarn mic'hieg

### Stummoù all

* mec'hieien

#### Troidigezhioù

* galleg : morveux

### Gwelet ivez

* -eien
# mice
## Saozneg
### Etimologiezh

    Diwar mouse, gant -ouse troet da -ice.

### Furm anv-kadarn

mice /mais/ liester
* Liester mouse.

#### Krennlavaroù

* When the cat is away The mice will play.
* A cat in gloves catches no mice. Kazh maneget ne dap ket a logod.
# micher
## Brezhoneg
### Etimologiezh

    (1499) Mecher e krennvrezhoneg, eus ar ger henc'hallek mestier « micher » (aet ar son [tj] gallek da vezañ [ʃ] e brezhoneg).

### Anv-kadarn

micher /ˈmiʃːɛr/ benel (liester micherioù)
* Kement labour a ro tro d'an den da c'hounit e vuhez.
** Micher al labour-douar, na kaerat micher ... — (Gabriel Morvan, Buez ar Zent, Brest, 1894, p. 404.)
** — [...] ; ranket en deus mont da soudard, ha bremañ e ra e vicher. [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 224.)
** Siwazh, evidon da vezañ aet war goshaat, n'am eus ket c'hoazh kavet an tu da binvikaat gant ar vicher-se. — (Jarl Priel, Va Zammig Buhez, Al Liamm, 1954, p. 25.)
** KARIN. — Brezeliañ ? Fent am eus o klevout kemend-all ! Ober ar vicher-mañ ha brezeliañ a zo 'ta, hervezoc'h, tuig ha talig ? — (Jarl Priel, Kazh ha Logodenn, Al Liamm niv. 90, Genver-C'hwevrer 1962, p. 44.)
** E vicher eo dastum truillou, dastum pillou ha gwerza stoup. Setu perag e vez greed anezañ ar pillaouaer pe ar stoupaer. — (Tad Medar, An Tri Aotrou, 1981, p. 108.)
** — Peseurt micher a rit, a c'houlennan, ijinour ? — (Yann Gerven, Brestiz o vreskenn, Al Liamm, 1986, p. 74.)
** Set' aze ur vicher vrav! — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 237.)
** Al labour-douar zo ur 'vicher boanius. — (Jules Gros, Le trésor du breton parlé Troisième Partie, 1974, p. 215.)
** Ur gwall vicher eo bezañ martolod. — (Jules Gros, Le trésor du breton parlé Troisième Partie, 1974, p. 215.)
** Pe vicher a rez? eme ar roue. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 194.)

#### Deveradoù

* advichereladur
* etremicherel
* micheraj
* micherdi
* micherel
* micherelaat
* micherelaet
* michereladur
* michereg
* micherek
* micherelezh
* micherelour
* micherelouriezh
* micherelouriezhel
* michererezh
* micheriad
* micherour
* micherourel
* micherouriezh
* sokiomicherel
* sokiomichereg
* sokiomicherek

#### Gerioù kevrennek

* mestr-micherour
* micher-dorn
* micher-spered
* micherour-douar
* red-micher
* tro-vicher

#### Troioù-lavar

* a vicher, § un den a vicher
* bezañ eus ur vicher : ober ur vicher
* bezañ lakaet war ur vicher : bezañ lakaet da zeskiñ ur vicher
* bezañ war ur vicher : ober ur vicher
* chom war ur vicher : bezañ stabil en e vuhez ha chom d'ober e [[micher|vicher]
* deskiñ micher : deskiñ ur vicher
* labourat war e vicher : labourat war ar vicher a zo bet desket
* mont war ur vicher : dibab ur vicher
* mont diwar ur vicher : dilezel ur vicher
* ren e vicher : ober e vicher

#### Troidigezhioù

* alamaneg : Beruf
* esperanteg : profesio
* galleg : métier , profession
* saozneg : profession

### Daveoù

Roll an daveoù :
* : Ar c'hCatholicon
* : Lexique Étymologique des termes les plus usuels du Breton Moderne, p.197, 202.
# micher-dorn
## Brezhoneg
### Etimologiezh

    Diwar micher ha dorn.
micher-dorn
* Micher a reer o labourat gant an daouarn.

#### Gerioù enepster

* micher-spered
# micherdi
## Brezhoneg
### Etimologiezh

    Diwar micher ha ti.
    E-barzh w:An Oaled, e 1936, er bajennadoù bruderezh.
micherdi
# micherioù
## Brezhoneg
### Etimologiezh

    Savet diwar « micher » hag an dibenn-ger « -ioù ».

### Furm anv-kadarn

micherioù /mi.ˈʃɛ.rju/
* Furm lies an anv-kadarn micher.
# sioùigoù
## Brezhoneg
### Etimologiezh

    Savet diwar an anv-kadarn lies sioù hag an dibenn-ger kevrennek -igoù (diwar -ig hag -où)

### Furm anv-kadarn

sioùigoù /siuˈiːɡu/
* Furm vihanaat lies an anv-kadarn si pe furm lies an anv-kadarn siig
** Abaoe nav miz ma oa er gouent, morse n'oa bet savet ar breur Arturo diwar e stal da zont da ziskuilhañ a-ouez d'an hentez hini pe hini eus e sioùigoù. — (Youenn Drezen, Sizhun ar Breur Arturo, Al Liamm, 1971, p. 68.)

#### Troidigezhioù

* galleg : petites tares , petits défauts , petits vices
# siouloc'h
## Brezhoneg
### Etimologiezh

    Diwar an anv-gwan sioul hag an dibenn-ger -oc'h.

### Furm anv-gwan

siouloc'h /ˈsiwlɔx/
* Derez-uheloc'h an anv-gwan sioul
** « [...]. Spi am boa koulskoude e vijemp deut siouloc'h goude ar barr-amzer. » — (Roparz Hemon, Mari Vorgan, Al Liamm, eil emb. 1975, p. 26.)
** Siouloc'h e teuen da vezañ, un difronkadenn o tont din bep ar mare ... — (Pêr Denez, Glas evel daoulagad c'hlas na oant ket ma re, Al Liamm, 1979, p. 92.)
** [...] hag e rede siouloc'h ar gwad en he gwazied abaoe ma 'z oa deuet eus ar gambr ruz. — (Jakez Konan, Ur marc'hadour a Vontroulez, Al Liamm, 1981, p. 30.)
* Siouloc'h eget :
** An tan a oa c'hoazh en e benn ha luc'hañ a rae e zaoulagad gant an derzhienn, daoust dezhañ bezañ siouloc'h eget en derc'hent. — (Jakez Konan, Ur marc'hadour a Vontroulez, Al Liamm, 1981, p. 87.)
** D'ar red ez eas Sezni Gwegen d'o c'haout ha gant sikour daou pe dri baotr siouloc'h eget ar re all e teuas a-benn da zispartiañ ar c'hourenerien. — (Goulc'han Kervella, Brezel ar Rigadell, Al Liamm, 1994, p. 77.)
* Siouloc'h evit :
* Siouloc'h-sioulañ : muioc'h-mui sioul

#### Troidigezhioù

* galleg : plus calme(s) (que)
* galleg : plus paisible(s) (que)
* galleg : plus tranquille(s) (que)
# sirius
## Brezhoneg
### Etimologiezh

* Diwar an anv-gwan latin ... .

### Anv-gwan

sirius
* dic'hoarzh
* Ha n'eo ket techet da farsal.

#### Troioù-lavar

* sirius evel ar marv
# siriusaat
## Brezhoneg
### Etimologiezh

    Savet diwar an anv-gwan sirius hag al lostger kevrennek -aat (diwar -a hag -at)

### Verb

siriusaat /siriyˈsɑːt/ verb gwan ha verb kreñv eeun (anv-gwan-verb : siriusaet) (displegadur) I. verb gwan
* Dont da vezañ siriusoc'h
** <skouer.>
II. verb kreñv eeun
* Lakaat (unan bennak) da vezañ siriusoc'h ; parfetaat
** <skouer.>

#### Troidigezhioù

* galleg : devenir sérieux
* galleg : rendre sérieux
# sioù
## Brezhoneg
### Etimologiezh

    Savet diwar « si » hag an dibenn-ger « -où ».

### Furm anv-kadarn

sioù /ˈsiːu/
* Furm lies an anv-kadarn si.
# sir
## Kembraeg
### Anv-kadarn

sir
* Kontelezh e Breizh-Veur (e Kembre, Bro-Saoz, Skos).

#### Gerioù kevrennek

* Sir Aberteifi
* Sir Benfro
* Sir Drefaldwyn
* Sir Ddinbych
* Sir Faesyfedd
* Sir Fôn
* Sir Forgannwg
* Sir Frycheiniog
* Sir Fynwy
* Sir Gaerfyrddin
* Sir Gaernarfon
* Sir Feirionnydd
* Sir Forgannwg
* Sir y Fflint
-Kontelezhioù all zo hep an anv sir dirazo : Dyfed, Gwynedd, Powys.
# siriusoc'h
## Brezhoneg
### Etimologiezh

    Diwar an anv-gwan sirius hag an dibenn-ger -oc'h.

### Furm anv-gwan

siriusoc'h /siriˈysːɔx/
* Derez-uheloc'h an anv-gwan sirius
** — « Gwir eo ; an dra-mañ, avat a zo farserezh ha traoù siriusoc'h a zo da gontañ, hein ? [...]. » — (Jakez Riou, An Ti Satanazet, Skridoù Breizh, 1944, p. 93.)
* Siriusoc'h eget :
* Siriusoc'h evit :
* Siriusoc'h-siriusañ : muioc'h-mui sirius
* Siriusoc'h a se :
** Lakaat a ran un tamm paper em mekanik-skrivañ ; siriusoc'h a-se e vo. — (Yann Gerven, Brestiz o vreskenn, Al Liamm, 1986, p. 9.)

#### Troidigezhioù

* galleg : plus sérieuse(s) , plus sérieux (que)
# sioulik
## Brezhoneg
### Etimologiezh

    Eus sioul hag -ik.

### Adverb

sioulik /ˈsiwlik/
* Didrouz.
** Ar brezhoneg a yelo soulik d'an argoll. — (BREIZ, p. 418/1b.)
* ken sioulik ha tra

#### Gerioù heñvelster

* sioulig, e skritur ar Ruyet.

#### Troidigezhioù

* galleg : tranquillement
* saozneg : quietly
* spagnoleg : tranquilamente